CELEX: 32008R0705
Language: sl
Date: 2008-07-24 00:00:00
Title: Uredba Sveta (ES) št. 705/2008 z dne 24. julija 2008 o razveljavitvi Uredbe (ES) št. 243/2008 o nekaterih omejevalnih ukrepih za nezakonite oblasti otoka Anjouan v Islamski zvezni republiki Komori

25.7.2008   
            
            
               SL
            
            
               Uradni list Evropske unije
            
            
               L 197/1
            
         
      UREDBA SVETA (ES) št. 705/2008
   z dne 24. julija 2008
   o razveljavitvi Uredbe (ES) št. 243/2008 o nekaterih omejevalnih ukrepih za nezakonite oblasti otoka Anjouan v Islamski zvezni republiki Komori
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti členov 60 in 301 Pogodbe,
   ob upoštevanju Skupnega stališča Sveta 2008/611/SZVP z dne 24. julija 2008 o razveljavitvi Skupnega stališča 2008/187/SZVP o omejevalnih ukrepih proti nezakoniti vladi Anjouana v Uniji Komori (1),
   ob upoštevanju predloga Komisije,
   ob upoštevanju naslednjega:
   
               (1)
            
            
               Po obravnavi prošnje predsednika Komisije Afriške unije za podporo je Svet sprejel Skupno stališče 2008/187/SZVP o omejevalnih ukrepih proti nezakoniti vladi Anjouana in nekaterim z njo povezanim osebam (2). Omejevalni ukrepi, predvideni v omenjenem Skupnem stališču, vključujejo predvsem zamrznitev sredstev in gospodarskih virov zadevnih oseb ter so se v Skupnosti izvajali z Uredbo Sveta (ES) št. 243/2008 (3).
            
         
               (2)
            
            
               Po vojaški intervenciji dne 25. marca 2008 in ponovni vzpostavitvi oblasti vlade Islamske zvezne republike Komori na otoku Anjouan Skupno stališče 2008/611/SZVP predvideva razveljavitev omejevalnih ukrepov iz Skupnega stališča 2008/187/SZVP.
            
         
               (3)
            
            
               Uredbo (ES) št. 243/2008 bi bilo zato treba razveljaviti –
            
         SPREJEL NASLEDNJO UREDBO:
   Člen 1
   Uredba (ES) št. 243/2008 se razveljavi.
   Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 24. julija 2008
      
         
            Za Svet
         
         
            Predsednik
         
         B. HORTEFEUX
         
      
   
   
      (1)  Glej stran 59 tega Uradnega lista.
   
      (2)  UL L 59, 4.3.2008, str. 32.
   
      (3)  UL L 75, 18.3.2008, str. 53.